Source: http://patrickattard.blogspot.com/2011/06/l-orizzont-cassar-tibda-proceduri-fuq.html
Timestamp: 2017-06-24 13:59:17+00:00
Document Index: 1006632

Matched Legal Cases: ['Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ']

Malta Gay News Library: L-Orizzont: Cassar tibda proċeduri fuq livell Ewropew
L-Orizzont: Cassar tibda proċeduri fuq livell Ewropew
http://www.l-orizzont.com/news.asp?newsitemid=732462.6.11Kif kien mistenni, wara li l-Qorti Kostituzzjonali bidlet deċiżjoni tal-Prim Awla tal-Qorti Ċivili u ċaħħdet id-dritt biex Joanne Cassar tkun tista' tiżżewweġ, dan il-każ tressaq quddiem il-Qorti Ewropea tad-Drittijiet tal-Bniedem. Joanne Cassar, fiżikament twieldet bħala raġel iżda f'Settembru tal-2006, meta kellha 29 sena, kienet għamlet operazzjoni biex saret mara u talbet li tkun tista' tiżżewweġ lil dak li kien is-sieħeb tagħ­ha. Fil-31 ta' Novembru li għadda, il-Prim Awla tal-Qorti Ċi­vili laqgħet it-talba ta' Joanne Cassar biex tingħata d-dritt li tiżżewweġ iżda fil-jiem li għaddew, il-Qorti Kostituzzjonali tat raġun lir-Reġistra-tur taż-Żwieġ meta dan ma ħarġilhiex it-tnedijiet taż-żwieġ.Wara li t-toroq kollha legali f'pajjiżna ġew eżawriti, l- Avukati Josè Herrera u David Camilleri ħabbru li l-każ tressaq fil-Qorti ta' Strasbourg. L-istess Qorti ntalbet tagħti kumpens lil Joanne Cassar għad-danni li qiegħda u li ilha ssofri.